সুচিত্রা সেনের ফিরে আসার কোন দরকার আছে বলে কখনো মনেই হয়নি। বয়েস হয়েছে কি চুল পেকে গিয়েছে এগুলো কোন ব্যাপারই ছিলনা তাঁর কাছে। ওঁনার গোটা জগৎটাই পালটে গিয়েছিল। আগেকার দিনের মানুষেরা তো কাশীবাসী হতেন, দেওঘরে চলে যেতেন। এর মধ্যে নতুনত্ব কিছু নেই। মাঝে মাঝেই মিডিয়ার কিছু অতি উৎসাহী সাংবাদিক তাঁর আড়াল-রাখা চেহারাটাকে বাইরে দেখাবার জন্য অযথা খবর তৈরী করতে গিয়ে আরও বিরক্ত করেছেন তাঁকে।